Laboratoorsed uuringud, uuringud loomadel ja prekliinilised uuringud
Kokkuvõte kanepi ja kannabinoidide vähiravi-otstarbelise kasutamise tõenduspõhisusest
#000000
Mõned meditsiinilised ja teadusterminid on igas jaotises esmakasutamisel esitatud hüperteksti-linkidena seletustele, mis pärinevad USA riikliku vähiinstituudi vähiterminite sõnastikust ja on mõeldud eelkõige mittespetsialistidele.
#000002
Eestikeelse tõlke NCI koostatud põhjalikumast, allikaviidetega varustatud andmekogust kanepi ja kannabinoidide kasutamise kohta onkoloogias leiate siit.
#000003
Kanep on Kesk-Aasia päritolu taim, mis nüüdisajal kasvab mitmel pool maailmas. Kanepitaim toodab vaiku, mis sisaldab kannabinoidideks nimetatavaid ühendeid. Mõned kannabinoidid on psühhoaktiivsed (s.t need mõjutavad aju ja muudavad tuju või teadvusseisundit). Eestis on kanep kuulutatud nn kontrollitud aineks ja kantud narkootiliste ainete esimesse nimekirja (s.t seda peetakse kõrge sõltuvuspotentsiaaliga aineks, millel puuduvad tunnustatud meditsiinilised rakendused).
Kliinilisi uuringuid ravikanepi mõjude väljaselgitamiseks korraldatakse vähe. Selleks, et nt USA-s kanepit uurida, peab uurija esitama toidu- ja ravimiametile FDA uue eksperimentaalse ravimi (ingl IND, Investigational New Drug) kasutamise taotluse, saama uimastiseaduste jõustamise ametilt DEA loa teha katseid narkootiliste ainete esimesse nimekirja kantud ainega ning esitama seejärel taotluse ka uimastite kuritarvitamise riiklikule instituudile NIDA.
#000004
USA-s on kanepi kasutamine muul kui volitatud teaduslikel eesmärkidel föderaalseadustega keelatud. Küll aga on hulk osariike, territooriumeid ja Columbia ringkond vastu võtnud seaduseid, mis ravikanepi kasutamist lubavad. (Vt 4. küsimust) .
#000005
Kannabinoidid on kanepitaimes leiduvad aktiivsed kemikaalid, mis mõjutavad farmakoloogiliselt kogu keha, k.a kesknärvisüsteemi ja immuunsüsteemi. Neid nimetatakse ka fütokannabinoidideks. Peamiseks aktiivseks kannabinoidiks on delta-9-THC (tetrahüdrokannabinool). Teine aktiivne kemikaal, mida nimetatakse kannabidiooliks (CBD), võib leevendada valu ja põletikku, põhjustamata uima nagu delta-9-THC.
#000006
Kannabinoididest võib olla abi vähktõbede ja vähiravi kõrvalmõjude ravis.
#000007
Kannabinoidide muud võimalikud mõjud on:
#000008
Milline on kanepi raviotstarbelise kasutuse ajalugu?
#000010
Kanepit on ravimina kasutatud vähemalt 5000 aastat. Lääne meditsiinis võeti kanep kasutusele 19. sajandil ja seda pruugiti valude, põletike, spasmide (tõmbluste) ja krampide vastu.
#000011
1937. aastal kehtestas USA maksuamet kanepimaksuseadusega (ingl Marijuana Tax Act) meditsiinilise kanepi ühele untsile (28,3 g) ühe dollari ja mittemeditsiinilise kanepi untsile saja dollari suuruse maksu. Ameerika meditsiiniliit AMA protestis kanepi seesuguse reguleerimise vastu ega soovinud, et selle võimalike ravirakenduste uurimist piirataks. 1942. aastal kõrvaldati kanep USA farmakopöast, kuna seda peeti jätkuvalt liiga ohtlikuks. 1951. aastal võttis USA kongress vastu Boggsi seaduse, mis esmakordselt määratles kanepi narkootilise uimastina.
#000012
Kontrollitud ainete seadusega, mille USA kongress 1970. aastal vastu võttis, klassifitseeriti kanep esimese nimekirja uimastiks. Lisaks kanepile on samasse nimekirja kantud nt heroiin, LSD, meskaliin, metakvaloon ja gamma-hüdroksübutüraat (GHB).
#000013
Ehkki ametlikult peeti kanepit ravimina täiesti kasutuskõlbmatuks, väljastas USA valitsus seda uue eksperimentaalse ravimi eriloa alusel kasutamise programmi (ingl Compassionate Use Investigational New Drug program) raames aastatel 1978–1992 patsientidele juhtumipõhiselt.
#000014
Teadlased on uurinud kannabinoidide mõjusid ajule ja ülejäänud kehale. Kannabinoidretseptoreid — molekule, mis kannabinoide seovad — on avastatud ajurakkudest ja närvirakkudest mujal organismis. Kuna kannabinoidretseptoreid leidub ka immuunsüsteemi rakkudes, on tõenäoline, et kannabinoidid osalevad immuunsüsteemi töös.
#000015
Nabiximols (Sativex) on kanepiekstrakt, mis sisaldab delta-9-THC-d ja kannabidiooli (CBD-d). Kanadas on nabiximols riiklikus nõuetelevastavustunnistuses kehtestatud tingimustel heaks kiidetud kaugelearenenud vähki või hulgiskleroosi põdevate patsientide vaevuseid leevendava valuravimina.
#000016
Eestis on kanep samuti kantud narkootiliste ainete esimesse nimekirja, kuid selle, nagu ka muude esimese nimekirja ainete kasutamine raviotstarbel on reguleeritud alates 2005. aastast. Ravikanepi taotlemise kord on ära toodud meie veebilehel eraldi jaotises. 2016. aasta seisuga on Eestis kannabinoidravimi kasutamist, täpsemalt ravikanepiekstrakti Sativex kasutamist vähivalude leevendamiseks taotletud ühel korral; too taotlus ka rahuldati.
#000017
Kuidas saavad mõned vähipatsiendid kanepit kasutada, kui see on keelatud?
#000018
Ehkki USA föderaalseadused keelavad kanepi kasutamist, on lisatud kaardil (seisuga 09.06.2016) näha osariigid ja territooriumid, kus kanepi raviotstarbeline pruukimine on seadustatud. Mõned osariigid on legaliseerinud kanepi ainult ühe toimeaine, nt kannabidiooli (CBD) kasutamise; neid osariike kaardile kantud pole. Ravikanepi kasutamist reguleerivad seadused erinevad osariigiti.
#000019
Kanepit võib manustada suukaudselt või sisse hingata (inhaleerida). Suukaudsel manustamisel (küpsetiste või taimetee kujul) töötleb maks kanepi peamist psühhoaktiivset komponenti (delta-9-THC), tootes täiendavat psühhoaktiivset kemikaali.
#000020
Kanepisuitsu või -auru sissehingamisel sisenevad kannabinoidid kiiresti vereringesse. Täiendavat psühhoaktiivset kemikaali toodetakse vähem kui suukaudsel manustamisel.
#000021
Üha suurem hulk kliinilisi uuringuid keskendub kanepiekstraktist valmistatud ravimile, mis sisaldab täpselt määratud koguseid kannabinoide. Seda ravimit pihustatakse keele alla.
#000022
Kas kanepi või kannabinoidide kasutamist on uuritud prekliiniliste katsete (laboratoorsete või loomkatsete) raames?
#000023
Prekliinilistes katsetes on uuritud kannabinoidide kasutamise järgmiseid mõjusid.
#000024
Hiirte ja rottidega tehtud uuringud on näidanud, et kannabinoidid võivad pärssida kasvajate vohamist, põhjustada rakusurma ning blokeerida rakkude kasvu ja kasvajate kasvamiseks vajalike veresoonte arengut. Laboratoorsed ja loomuuringud on näidanud, et kannabinoidid võivad tappa vähirakke, kaitstes samal ajal mittevähilisi rakke.
Hiirtega läbi viidud uuring näitas, et kannabinoidid võivad pakkuda kaitset käärsoolepõletiku vastu ja neist võib olla abi käärsoolevähiriski vähendamisel ja võimalik, et ka ravis.
Laboratoorne uuring delta-9-THC mõjust hepatotsellulaarse kartsinoomi (maksavähi) rakkudele näitas, et see kahjustab või tapab vähirakke. Sarnane uuring, mis viidi delta-9-THC-ga läbi maksavähi hiiremudelitel, näitas, et ühendil on kasvajatevastased mõjud. On näidatud, et delta-9-THC vastavate toimete aluseks on selle mõju molekulidele, mida leidub ka mitteväikerakulise kopsuvähi ja rinnavähi rakkudes.
Kannabidiooli (CBD) mõju östrogeeniretseptor-positiivse ja östrogeeniretseptor-negatiivse rinnavähi rakkudele uurinud laboratoorne uuring näitas, et see põhjustas vähirakkude hävimist normaalseid rinnarakke oluliselt mõjutamata. Metastaatilise (siirdelise) rinnavähi hiiremudelite peal tehtud katsed näitasid, et kannabinoidid võivad pärssida kasvajate kasvu, hulka ja levikut.
Inimese glioomirakkudel läbi viidud katsed kannabidiooliga (CBD) näitasid, et kombinatsioonis keemiaraviga
teeb CBD keemiaravi tõhusamaks ja suurendab vähirakkude suremust, kahjustamata normaalseid rakke. Vähi hiiremudelitega tehtud katsed näitasid, et CBD kombinatsioonis delta-9-THC-ga võib tõhustada keemiaravi, nt ravi temosolomiidiga.
#000025
Mitmed uuringud loomadel on näidanud, et delta-9-THC ja teised kannabinoidid stimuleerivad söögiisu ja võivad aidata rohkem süüa.
#000026
Mõistmaks kannabinoidretseptorite rolli valu leevendamisel, on uuritud nende toimimist loomade peaajus, seljaajus ja närvilõpmetes üle kogu keha.
Kannabinoididel on tuvastatud põletikuvastaseid toimeid, mis võivad osaleda valu leevendamises.
Katsed loomadega on näidanud, et kannabinoidid võivad ennetada probleeme närvidega (valu, tuimust, surisemist, paistetusi ja lihasnõrkust), mida toovad kaasa keemiaravi mõned vormid.
#000027
Ajurakkudes leiduvad kannabinoidretseptorid võivad aidata ohjeldada iiveldust ja oksendamist. Uuringud loomadega on näidanud, et delta-9-THC ja muud kannabinoidid võivad kannabinoidretseptorite kaudu ennetada keemiaravi mõnede vormidega kaasnevat oksendamist.
#000028
Ajus ja mujal närvisüsteemis leiduvad kannabinoidretseptorid võivad aidata kontrollida meeleolu ja ärevust.
Kannabidiooli (CBD) ärevusvastaseid mõjusid on demonstreeritud mitmes loomamudelis.
#000029
Kas kanepi või kannabinoidide kasutamist vähiravis on uuritud kliiniliste (inimkatsealuste peal läbi viidud) katsete raames?
#000030
Viiteid kliinilistele inimkatsetele kanepi kui vähiravimiga USA tervishoiuinstituutide riikliku büroo NIH hallatava andmebaasi PubMed täiend- ja alternatiivmeditsiini jaotises (ingl CAM, Complementary and Alternative Medicine) ei leidu.
#000031
Kliiniliste katsete raames on uuritud kanepi ja kannabinoidide tõhusust vähktõbede ja vähiraviviiside kõrvalmõjude leevendamisel mh järgmisel moel.
#000032
Praegu viiakse täiskasvanud katsealustega läbi järgmiseid uuringuid.
#000033
Suu kaudu manustatava kannabidiooli (CBD) kasutamine tahkete kasvajate raviks.
Kaht kannabinoidi (delta-9-THC-d ja CBD-d) sisaldava suhu pihustatava vedeliku kombineerimine taastekkiva multiformse glioblastoomi temosolomiidi-põhise raviga.
Kannabidiooli (CBD) kasutamine transplantaadi akuutse hülgamise e peremehevastase reaktsiooni raviks patsientidel, kellele on siirdatud allogeenseid vereloome-tüvirakke.
#000034
Suu kaudu manustatav delta-9-THC: kaks Ühendriikides lubatud kannabinoidravimit on saadaval nimetuste dronabinool (dronabinol) ja nabiloon (nabilone) all. USA toidu- ja ravimiamet FDA on mõlemad ravimid heaks kiitnud keemiaravist johtuva iivelduse ja oksendamise vastaste ravimitena patsientidele, kellel pole tavapärastest raviviisidest abi olnud. Mitmed kliinilised katsed on näidanud, et nii dronabinool kui ka nabiloon mõjuvad sama hästi või paremini kui mõned nõrgemad FDA heakskiidu saanud iiveldus- ja oksendamisravimid. Keemiaravi-tekkelise iivelduse vastaste uuemate ravimite mõjusid pole ei kanepi ega ka kannabinoidide mõjudega vähipatsientidel vahetult võrreldud.
Kanep sissehingatud kujul: kümne väiksema uuringu raames on analüüsitud sissehingatava kanepi mõju keemiaravi-tekkelisele iiveldusele ja oksendamisele. Rakendati mitmeid uurimismeetodeid ja eri keemiaravimeid; tulemused olid erinevad. Nende uuringute tulemuste tõlgendamiseks pole piisavalt teavet.
Delta-9-THC ja kannabidiooli suhupihustatav segu: Hispaanias läbi viidud väikese valimiga, juhuslikustatud, platseebokontrollitud, topeltpimendatud kliiniline katse näitas, et suhu pihustatav kanepiekstrakt nabiximols (Sativex) leevendab keemiaravi-tekkelist iiveldust ja oksendamist.
Huvi lastel esinevate sümptomite, nt iivelduse leevendamise vastu kanepi ja kannabinoididega üha kasvab, ehkki uuringud on olnud piiratud. Ameerika lastearstide akadeemia AAP ei ole kanepi ja kannabinoidide kasutamist toetanud, tuues põhjenduseks nende võimaliku mõju aju arengule.
#000035
Suu kaudu manustatav delta-9-THC: kliinilise katse käigus kõrvutati delta-9-THC-d (dronabinooli) ja tavaravimi (megestrooli) mõjusid kaugelearenenud vähktõve ja isutusega patsientidele. Tulemused näitasid, et delta-9-THC polnud isutuse leevendamisel ja kaalu kasvatamisel sama tõhus kui tavaravi. Kaalukaotuse all kannatavate HIV-i/AIDS-i patsientidega läbi viidud kliiniline katse näitas aga, et neil, kes said delta-9-THC-d, kasvas platseebot saanud patsientidega võrreldes isu ja peatus kaalukaotus.
Kanep sissehingatud kujul: uuringuid sissehingatud kanepi mõjudest isututele vähipatsientidele pole üllitatud. Kanepit sisse hinganud tervete inimestega läbi viidud uuringud on näidanud, et katsealused tarbisid rohkem kaloreid, eriti rasvaste ja magusate suupistete kujul.
#000036
Kannabinoidide kombineerimine opioididega: 21 krooniliste valudega patsienti hõlmanud väikese valimiga uuringus leevendas kanepi kombineerimine morfiiniga valu paremini kui ainult morfiin, samas kui vaporiseeritud (aurustatud) kanepi kombineerimine oksükodooniga ei leevendanud valu märkimisväärselt paremini kui oksükodoon üksi. Need tulemused viitavad vajadusele kannabinoidide ja opioidide sünergilisi mõjusid tulevikus põhjalikumalt uurida.
Suu kaudu manustatav delta-9-THC: kaks suukaudselt manustatava delta-9-THC-ga läbi viidud väikese valimiga uuringut näitasid, et ravim leevendab vähivalu. Esimese uuringu katsealused kogesid valu tugevat vaigistamist, iivelduse ja oksendamise vähenemist ning paremat söögiisu. Teine uuring näitas, et delta-9-THC-d võib valu leevendamiseks manustada annustes, mille toime on võrreldav kodeiini valuvaigistava mõjuga. Üks nabilooniga läbi viidud vaatlusuuring näitas samuti, et see leevendab vähivalu koos iivelduse, ärevuse ja ängistusega paremini kui sümptomite ravist loobumine. USA toidu- ja ravimiamet pole valuvaigistina heaks kiitnud ei nabilooni ega ka dronabinooli kasutamist.
Kanepitaimest valmistatud ekstrakt: täpselt määratud koguseid kannabinoide sisaldava, keele alla pihustatava kanepiekstraktiga läbi viidud uuring näitas, et see mõjub tõhusalt kaugelearenenud vähiga patsientidele, kelle valu tugevatoimelised opioidid üksi ei leevendanud. Patsiendid, kellele anti pihustatavat ekstrakti väikestes annustes, talusid valu märksa paremini ja kannatasid unetuse all märksa vähem kui platseebot saanud patsiendid. Tulemused näitasid, et mõnede patsientide vähivalu püsis nii hästi kontrolli all, et neil polnud vaja suurendada ei pihustatava ekstrakti ega ka muude valuvaigistite koguseid.
#000037
Kanep sissehingatud kujul: väikese valimiga juhtuuring näitas, et kanepit inhaleerinud (sisse hinganud) patsientidel paranesid tuju ja heaolutunne ning vähenes ärevus.
#000038
Kas kanepil ja kannabinoididel on täheldatud kõrvalmõjusid või ohte?
#000039
Kanepi soovimatud mõjud võivad olla järgmised:
#000040
seedimise ning toidu maos ja soolkonnas liikumise aeglustumine,
#000041
Kuna kanepisuits sisaldab suuresti samu aineid, mida tubakasuits, tunnevad arstid muret sissehingatud kanepi mõjude pärast kopsudele. Rohkem kui 5000 mitte-vähihaiget meest ja naist 20 aasta vältel seiranud uuring näitas, et tubakasuitsetamine seondub kopsude töö pärssumisega, samas kui kanepi väikeste koguste harv kasutamine ei seondunud häiretega kopsude töös.
#000042
Eeldusel, et kanepi kasutamine pika aja jooksul võib kahjulikult mõjuda endokriinsüsteemile ja suguelundkonnale, on uuritud munandi sugurakkude kasvajate valdavust kanepikasutajatel. Selgitamaks välja, kas kanepipruukimise ja munandi sugurakkude kasvajate kõrgema riski vahel on seos, tuleb läbi viia suurema valimiga uuringuid, mille raames seiratakse patsientide tervist pikema aja vältel, ning laboratoorseid uuringuid munandi sugurakkude kasvajates leiduvate kannabinoidretseptoritega.
#000043
California osariigi meeste tervise kohortuuringus osalenud rohkem kui 84 000 mehelt 16 aasta vältel kogutud andmete põhjal võrreldi põievähi valdavust kanepipruukijate ja mittepruukijate hulgas. Pärast vanuse, rassilise või etnilise kuuluvuse ja kehamassiindeksi arvessevõtmist osutus kanepipruukijate põievähi-risk 45 protsenti väiksemaks kui meestel, kes kanepit ei pruukinud.
#000044
Nii kanep kui ka kannabinoidid võivad tekitada sõltuvust.
#000045
Kannabinoidide ärajäämanähud võivad olla järgmised:
#000046
Võrreldes opioididest võõrutamise sümptomitega on need nähud leebed ja taanduvad harilikult paari päevaga.
#000048
Kas USA toidu- ja ravimiamet FDA on heaks kiitnud kanepi või kannabinoidide kasutamise vähivastaste ravimitena?
#000049
USA toidu- ja ravimiamet FDA ei ole ei kanepi ega ka kannabinoidide kasutamist vähiravimitena heaks kiitnud.
#000050
Kas USA toidu- ja ravimiamet FDA on heaks kiitnud kanepi või kannabinoidide kasutamise vähiga seonduvate sümptomite või vähiravi kõrvalmõjude leevendamiseks?
#000051
USA toidu- ja ravimiamet FDA ei ole kanepit heaks kiitnud ühegi vähktõbedega seonduva sümptomi ega ka vähiravi kõrvalmõjude leevendamiseks.
#000052
FDA on heaks kiitnud kahe kannabinoidi (dronabinooli ja nabilooni) kasutamise keemiaravitekkelise iivelduse ja oksendamise raviks patsientidel, kellel pole tavaravist abi olnud.
#000053
Ei Euroopa Liidus ega ka Eestis kasutatavad vähktõbede ravijuhendid ei hõlma kanepi/kannabinoidide meditsiinilist kasutamist. Eesti ravimiameti seisukohalt on tavaravimid ohutumad ja sama tõhusad või tõhusamad kui kanep/kannabinoidid, kuid samas tunnistatakse, et teistes riikides müügiloa saanud kannabinoide sisaldavad ravimid ei ole Eesti patsientidele kättesaamatud ning neid saab näidustuse olemasolul ja muu ravi ammendudes raviarsti taotlusel Eestisse tuua nagu teisigi Eestis kehtiva müügiloata ravimeid.
#000054
Laiemas tähenduses kanepitaim, kitsamas tähenduses india kanepi (Cannabis indica) või hariliku kanepi (Cannabis sativa) kuivatatud lehed ja õisikud. Kanepiürt sisaldab bioaktiivseid kemikaale kannabinoide, millel on farmatseutiline mõju kogu kehale, s.h kesknärvisüsteemile ja immuunsüsteemile. Ravikanep võib aidata leevendada vähktõbede sümptomeid või vähiravi kõrvalmõjusid nagu iiveldus ja oksendamine, valu ja kahheksia (kurtumussündroom; kehakaalu ja lihasmassi kaotus).
#000055
Üks kanepitaimes leiduvate kemikaalide tüüpe, millel on farmatseutiline mõju kogu kehale, s.h kesknärvisüsteemile ja immuunsüsteemile. Kanepi peamine aktiivne kannabinoid on delta-9-tetrahüdrokannabinool (THC). Kannabinoidid võivad aidata leevendada vähktõbede sümptomeid või vähiravi kõrvalmõjusid.
#000056
Uimasti või mõni muu aine, mida valitsus rangelt kontrollib, kuna seda võidakse kuritarvitada või see võib põhjustada sõltuvust. Ranged piirangud on kehtestatud nii sellise aine valmistamisele, kasutamisele, käitlemisele, hoiustamisele kui ka levitamisele. Kontrollitud aineteks on mh opioidid, stimulandid, depressandid, hallutsinogeenid ja anaboolsed steroidid. Teadaolevate meditsiiniliste näidustustega kontrollitud aineid nagu morfiin, Valium ja Ritalin müüakse apteekides arsti retsepti alusel. Mõned teised kontrollitud ained nagu heroiin ja LSD on USA-s hinnatud meditsiiniliselt kasutuskõlbmatuteks ja nende pruukimine kuulutatud seadusevastaseks.
#000057
Teadusuuring, mille raames katsetatakse uute meditsiiniliste lähenemiste tõhusust inimestest katsealustel. Taoliste uuringute raames tehakse eksperimente haiguste uute sõelumis-, ennetus-, diagnoosimis- ja raviviisidega.
#000058
Rühm haiguseid, mida iseloomustab hälbeliste rakkude kontrollimatu vohamine ja kalduvus tungida edasi haiguskollet ümbritsevatesse kudedesse. Vähirakud võivad vereringe ja lümfisüsteemi vahendusel levida ka teistesse kehapiirkondadesse. Vähktõve peamiseid tüüpe on mitu. Kartsinoomiks nimetatakse vähki, mis lööb välja naha või siseelundeid vooderdavate või katvate kudede pinnal. Sarkoomiks nimetatakse vähki, mis saab alguse luus, kõhres, rasvkoes, lihases, veresoontes või muudes side- või tugikudedes. Leukeemia on sellist tüüpi vähktõbi, mis algab vereloome-kudedest, nt luuüdist ning põhjustab suure hulga hälbeliste vereliblede tootmist ja vereringesse sattumist. Lümfoomiks ja hulgimüeloomiks nimetatavad vähitüübid tekivad immuunsüsteemi rakkudes. Kesknärvisüsteemi vähktõved e pahaloomulised kasvajad alustavad vohamist pea- ja seljaaju rakkudes.
Uus eksperimentaalne ravim (ingl IND, Investigational New Drug)
#000059
Aine, millega on tehtud katseid laboratooriumis ja mille katsetamise inimestest katsealustel on heaks kiitnud USA toidu- ja ravimiamet FDA. Kliiniliste uuringute raames uuritakse, kui hästi uued ravimid toimivad ja kas nende kasutamine on ohutu. FDA võib uue eksperimentaalse ravimi kasutamise heaks kiita mõne konkreetse haiguse ravimiseks, samas kui selle pruukimist muude haiguste või tervisehäirete ravimisel võidakse jätkuvalt pidada eksperimentaalseks.
#000060
Probleem, mida põhjustab ravi mõju tervetele kudedele või elunditele. Mõned vähiraviviiside levinud kõrvalmõjud on kurnatus, valu, iiveldus, oksendamine, vereliblede arvu vähenemine, juuste väljalangemine ja haavandid suus.
#000061
Kogum hälbelist kude, mille on tekitanud rakkude ülemäärane jagunemine või ettenähtud ajal suremata jätmine. Kasvajad võivad olla healoomulised (mittevähilised) või pahaloomulised (vähilised). Kasvajaid nimetatakse ka neoplasmideks.
#000062
Kesknärvisüsteemi haigus, mida iseloomustavad nõrkus, tuimus, lihaskoordinatsiooni kadumine, nägemis- ja kõnehäired ning põiepidamatus. Hulgiskleroosi peetakse selliseks autoimmuunhäireks, mille käigus organismi immuunüsteem hävitab müeliini. Müeliin on nii valke kui ka rasvarakke (lipiide) sisaldav aine, mis isoleerib närve ja osaleb närvisignaalide vahendamisel. Hulgiskleroosi nimetatakse ka polüskleroosiks, hulgikoldekõvastumuseks ja multipleksskleroosiks (ld sclerosis multiplex, lüh SM; ingl multiple sclerosis, lüh MS).
#000063
Ametlik käsiraamat, mis kirjeldab kemikaale, ravimeid ja muid aineid ning nende rakendamist meditsiinis. Farmakopöade koostajateks on tunnustatud spetsialistid.
Ravimi kasutamine eriloa alusel (ingl Compassionate Use Trial)
#000064
Võimalus pakkuda eksperimentaalset ravi patsiendile, kes ei kvalifitseeru saama sama ravi kliinilise uuringu raames, kuid kellel on tõsine eluohtlik haigus, mille ravimiseks puuduvad muud viisid. Sellise eriloa alusel väljastatud ravimitega USA-s läbi viidavad katsed võimaldavad patsientidel saada paljutõotavat, kuid seni veel täielikult läbi uurimata või heaks kiitmata vähiravi olukorras, kus muid ravivõimalusi pole. Eriloaga ravimite kasutamist võimaldavaid programme nimetatakse ka laiendatud juurdepääsu programmideks (ingl expanded access trial).
#000065
Meditsiinis tähendab ekstrakt taimelt, loomalt või bakterilt pärinevast ainest valmistatud preparaati (leotist või kontsentraati), mida kasutatakse ravimina või lisatakse teiste ravimite koostisesse.
#000067
Loomadest katsealustega uuring ravimi, protseduuri või raviviisi võimaliku kasulikkuse hindamiseks. Prekliinilised uuringud eelnevad kõigile inimkatsetele.
#000068
Laboratooriumis läbi viidud uuring. Laboratoorsetes uuringutes võidakse kasutada erivahendeid ning rakke või loomi, et hinnata, kas ravimist, protseduurist või raviviisist võiks olla abi inimeste ravimisel. Laboratoorne uuring võib olla ka osa kliinilisest uuringust, mille raames kogutakse ravimi, protseduuri või raviviisi mõjude mõõtmiseks katsealustelt vereproove või muid analüüse.
#000069
Laboratoorne uuring loomadel eesmärgiga seirata haiguste arenemist ja progresseerumist. Loomkatsete käigus selgitatakse ka välja raviviiside ohutus ja tõhusus enne, kui samu ravimeid inimeste peal katsetama hakatakse.
#000070
Teatud liiki adenokartsinoom; kõige levinum maksakasvaja tüüp.
#000072
Konkreetset tõugu hiirte kasutamine inimestel esinevate haiguste või tervisehäirete ning nende ennetus- ja raviviiside uurimiseks.
#000073
Rühm kopsuvähi-tüüpe, millele on antud nimi neid iseloomustavate vähirakkude järgi, mis mikroskoobi all näevad välja suuremad kui väikerakulise kopsuvähi rakud. Kolm peamist mitteväikerakulise kopsuvähi tüüpi on lamerakk-kartsinoom, suurerakuline (anaplastiline) kartsinoom ja adenokartsinoom. Mitteväikerakuline kopsuvähk on kõige levinum kopsuvähi liik.
#000074
Metastaatiline e siirdeline vähk on vähktõbi, mille rakud on algsest haiguskoldest (puhkemispiirkonnast) levinud mujale organismi.
#000078
Ravi medikamentidega, mis peatavad vähirakkude vohamise kas rakke tappes või nende jagunemist takistades. Keemiaravi e kemoteraapiat võidakse sõltuvalt vähktõve tüübist ja arenguetapist kohaldada suukaudselt, süstides, infusioonravi korras või naha pinnale kandes. Keemiaravi võidakse kombineerida muude raviviisidega, nt lõikuse, kiiritusravi või bioloogilise raviga.
#000080
Ravim täiskasvanutel esineva teatud tüüpi ajukasvaja ravimiseks, mille kasutamise võimalusi muud tüüpi vähktõbede ravimiseks praegu veel uuritakse. Temosolomiid, mida müüakse ka nimetuste Temodar, Temodal ja Temcad all, kuulub alküülivateks ühenditeks nimetatavate ravimite rühma.
USA tervishoiuinstituutide riiklik büroo (NIH, National Institutes of Health)
#000081
Ameerika Ühendriikide föderaalametkond, mis viib oma laboratooriumides läbi biomeditsiinilisi uuringuid; toetab ülikoolide, meditsiiniteaduskondade, haiglate ja uurimisinstituutide juures tegutsevate mitteföderaalsete teadlaste uurimistööd USA-s ja piiri taga; toetab teadusuurijate koolitamist ning aitab avalikkusele vahendada tervishoiu-alast teavet. USA tervishoiuinstituutide riikliku büroo veebileht asub aadressil 
#000082
Kogum haiget kude, mis reeglina ei sisalda ei tsüste ega ka vedelaid piirkondi. Tahked kasvajad võivad olla healoomulised (mittevähilised) või pahaloomulised (vähilised). Eri tüüpi tahkeid kasvajaid nimetatakse neid moodustavate rakkude tüübi järgi. Tahketeks kasvajateks on nt sarkoomid, kartsinoomid ja lümfoomid. Leukeemiad e verevähid enamasti tahkeid kasvajaid ei moodusta.
#000083
Peremehevastaseks reaktsiooniks e transplantaadi akuutseks hülgamiseks (ingl GVHD, graft-versus-host disease) nimetatakse seda, kui siirdatud doonor-tüvirakud ründavad patsiendi organismi. Hülgamisreaktsiooni sümptomiteks on naha kollanemine, villid nahal, nahasügelus, suukuivus ja/või silmade kuivus.
#000085
Protseduur, mille käigus patsiendile kantakse üle geneetiliselt sarnase, aga mitte identse doonori vereloome-tüvirakke (s.t rakke, millest arenevad välja kõik ülejäänud verelibled). Enamasti on doonoriks õde või vend, kuid doonor ei pruugi tingimata patsiendiga suguluses olla.
#000086
Kanepi peamise mõjuaine delta-9-tetrahüdrokannabinooli (THC) tableti kujule viidud sünteetiline vorm, mida kasutatakse vähivastasest keemiaravist johtuva iivelduse ja oksendamise leevendamiseks.
#000087
Kannabinoid nabiloon (ingl nabilone), mida müüakse ka nimetuse Cesamet all, on kanepi peamise mõjuaine delta-9-tetrahüdrokannabinooli (THC) tableti kujule viidud sünteetiline vorm. Nabilooni kasutatakse keemiaravist johtuva iivelduse ja oksendamise leevendamiseks muude raviviiside ammendumisel.
#000088
Uuring, milles katsealused jaotatakse kahte juhuslikku rühma, mille peal võrreldakse eri raviviise. Ei uurijad ega ka katsealused ise ei saa rühma valida. Ravirühmade juhuslikustamine e randomiseerimine tähendab, et rühmad on võimalikult sarnased, mis võimaldab neile määratud eri raviviise võrrelda objektiivselt. Uuringu ajal pole teada, kumb ravi on parem. Juhuslikustatud ravimiuuringus osalemine on patsiendi vaba valik.
#000089
Nii nimetatakse kliinilist uuringut, milles kontrollrühma kuuluvatele patsientidele antakse ravimi asemel platseebot.
#000090
Kliiniline uuring, mille meditsiiniline personal, patsient ega tulemuste analüüsijad ei tea enne uuringu lõppemist, millist ravi milline patsient on saanud.
#000091
Ravim kaugelearenenud rinnavähi ja emaka limaskesta e endomeetriumi vähi ravimiseks. Praegu uuritakse sama ravimi tõhusust anoreksia ja kurtumussündroomi (kahheksia) ravis vähipatsientidel, aga ka muude vähktõbede ja tervisehäirete ravis. Megestroolatsetaat blokeerib östrogeeniks nimetatava hormooni mõjusid organismis, mis võib aidata takistada mõnede vähirakkude kasvu. Megestroolatsetaat on teatud tüüpi progestiin.
#000092
Mitteaktiivne aine või ravim, mis näeb välja samasugune nagu uurimisalune aktiivne ravim või raviviis ja mida manustatakse samamoodi. Aktiivse ravimi või raviviisi mõjusid kõrvutatakse platseebo mõjudega.
#000093
Ravim mõõduka kuni ägeda valu leevendamiseks. Opioidid sarnanevad opiaatidele nagu morfiin ja kodeiin, kuid enamasti ei valmistata neid oopiumist. Opioidid seonduvad kesknärvisüsteemis opioidiretseptoritega. Kõik opioidid on teatud sorti alkaloidid.
#000094
Ravim mõõduka kuni ägeda valu leevendamiseks. Oksükodoon-hüdrokloriidi valmistatakse morfiinist ja see seondub kesknärvisüsteemis opioidiretseptoritega. Oksükodoon-hüdrokloriid on teatud sorti valuvaigistav ravim ja opiaat.
#000095
Ravim valu, köha ja kõhulahtisuse leevendamiseks. Valmistatakse oopiumist või morfiinist, seondub kesknärvisüsteemis opioidiretseptoritega. Kodeiinfosfaat on teatud sorti opiaat, valuvaigisti, köhapärssija ja kõhulahtisuse vastane ravim.
#000096
Sellist tüüpi uuring, mille raames seiratakse katsealuseid või mõõdetakse teatud tulemusi. Tulemusi ei üritata mingit moodi mõjutada (nt ei pakuta katsealustele ravi).
#000097
Valim juhtumikirjeldusi patsientidelt, kes on saanud ühesugust ravi. Juhtuuringute aruanded sisaldavad reeglina üksikasjalikku teavet üksikpatsientide kohta, s.h demograafilist teavet (nagu vanus, sugu, rahvuslik kuuluvus) ning teavet diagnoosi, ravi, selle mõjude ja edasiste ravivõtete kohta.
#000098
Vähk, mis tekib kusepõie kudedes. Suurem osa põievähke on transitotsellulaarsed kartsinoomid e vähktõved, mis saavad alguse põie sisekülge vooderdavatest rakkudest. Lisaks võib põies esineda lamerakk-kartsinoomi (õhukestest lapikutest rakkudest algavat vähktõbe) ja adenokartsinoomi (vähktõbe, mis saab alguse lima jm vedelikke valmistavates ja nõristavates rakkudes). Lamerakulist kartsinoomi ja adenokartsinoomi tekitavad rakud arenevad kusepõie sisevoodris kroonilise ärrituse ja põletiku tagajärjel.
#000101
Kehakaalu ja pikkuse suhe (kehakaal kilogrammides jagatud pikkuse meetrites ruuduga). Vahel kasutatakse kehamassiindeksit rasvumuse ja kehakaalu tervislikkuse määra hindamiseks. Rasvumust seostatakse mõnede haiguste, sh südamehaiguste ja mõnede vähktõbede esinemise kõrgema riskiga.
#000102
Käesolev lehekülg ei propageeri kanepi tarvitamist. Kanepit saab kasutada tervisehädade raviks nagu kõiki teisi arstirohte. Ravikanepit on teoreetiliselt võimalik Eestis saada arsti ettekirjutusel ning paljudel juhtudel võib olla tegu hea või isegi parima ravimeetodiga. Konsulteeri oma arstiga. Siin lehel olevad materjalid on Sulle abiks.
Meie eesmärk ei ole kanepi legaliseerimine. Me soovime, et ravikanep oleks seda vajavatele patsientidele kergemini kättesaadav ning et patsiendid oleksid teadlikud säärasest võimalusest.
Meid saab toetada annetusega MTÜ Ravikanep kontole numbriga EE892200221057621978
#000104
Käesolev lehekülg ei propageeri kanepi tarvitamist. Kanepit saab kasutada tervisehädade raviks nagu kõiki teisi arstirohte. Ravikanepit on teoreetiliselt võimalik Eestis saada arsti ettekirjutusel ning paljudel juhtudel võib olla tegu hea või isegi parima ravimeetodiga. Konsulteeri oma arstiga. Siin lehel olevad materjalid on Sulle abiks.
#000105
Meie eesmärk ei ole kanepi legaliseerimine. Me soovime, et ravikanep oleks seda vajavatele patsientidele kergemini kättesaadav ning et patsiendid oleksid teadlikud säärasest võimalusest.
#000106
Telli uudiskiri Meie uudiskiri ilmub Sinu e-postkasti maksimaalselt kord nädalas ning kajastab vaid kõige olulisemaid sündmusi ning uudiseid.
#000108
Meie uudiskiri ilmub Sinu e-postkasti maksimaalselt kord nädalas ning kajastab vaid kõige olulisemaid sündmusi ning uudiseid.
#000109
Konverents “Mõnusad ained” ja kanepituru reguleerimise perspektiivid
CannX Tel Aviv: Iisrael pürgib ravikanepiteaduse ja -majanduse regionaalseks liidriks
Patsiendid asendavad opioide ja muid valuravimeid kanepiga
Sotsioloogid rõhutavad: MTÜ Ühiskonnauuringute Instituut ei tegele tõsiseltvõetava teadusega
#000110
Värsked kommentaaridAllan Kiik, Patsiendid asendavad opioide ja muid valuravimeid kanepigaAllan Kiik, Patsiendid asendavad opioide ja muid valuravimeid kanepigaMart Kalvet, Kas ravikanepi kättesaadavus vähendab opioidisuremust?Mart Kalvet, Kas ravikanepi kättesaadavus vähendab opioidisuremust?Riho, MTÜ Ravikanep tervitab sotsiaalkomisjoni otsust jätkata arutelu raviotstarbelise kanepi teemadel
#000111
Allan Kiik, Patsiendid asendavad opioide ja muid valuravimeid kanepigaAllan Kiik, Patsiendid asendavad opioide ja muid valuravimeid kanepigaMart Kalvet, Kas ravikanepi kättesaadavus vähendab opioidisuremust?Mart Kalvet, Kas ravikanepi kättesaadavus vähendab opioidisuremust?Riho, MTÜ Ravikanep tervitab sotsiaalkomisjoni otsust jätkata arutelu raviotstarbelise kanepi teemadel
#000112